Številka: 900 – 86/2017 - 4

Datum: 15. 03. 2017

**Z A P I S N I K**

**10. redne seje Sveta Četrtne skupnosti Moste** (ČS Moste), ki je bilav torek, dne 14. 03. 2017, ob16.300 uri v Gostilni Babnik, Trpinčeva 73, Ljubljana.

NAVZOČI ČLANI SVETA: Elvis BALTIĆ, Igor BOLE, Stanislava Marija FERENČAK MARIN, Dmitar GRUBOR, Igor HORVAT, Mojca JAGER, Mira KLJUČANIN, Nataša LIVOJEVIĆ, Stanislav MARKOJA, Blanka VILFAN, Jožica VIRANT, Milorad VOJNOVIĆ, Mitja ZAPLATIL.

OSTALI NAVZOČI:

Darja Gogala in Barbara Šivec (obe SLS MU MOL).

Opravičili: Matej Čepeljnik, Živa Nevenkić, Radmila Šešić, Lara Valič.

Članice in člane Sveta ČS Moste je pozdravila predsednica Sveta in jim izrekla dobrodošlico na 10. seji Sveta ČS Moste 5. mandata. Nato je bila preverjena sklepčnost: od 17 članov je bilo navzočih 12 članov.

Predsednica je **podala UGOTOVITEV, DA JE BILA 10. SEJA SKLEPČNA.**

Vsi prisotni so na mizo prejeli vlogo OE Skala – mladinske ulične vzgoje, zato je bila predlagana dopolnitev dnevnega reda:

* pri 4. točki se doda besedilo**: SKALA: prošnja za ureditev športnega igrišča pri OŠ Nove Fužine**

Predlagana dopolnitev je bila dana v razpravo, ki je ni bilo, zato je bilo predlagano glasovanje.

Navzočih je bilo 12 članov Sveta. Za predlagano dopolnitev je glasovalo 12članov Sveta.

**PREDLOG DOPOLNITVE DNEVNEGA REDA JE BIL SPREJET.**

Dopolnjen dnevni red je bil predlagan in podano povabilo h glasovanju

**DNEVNI RED:**

**1. Zapisniki** sej Sveta ČS Moste

**2. Varstvo okolja** (seznanitev s projektom »Odvajanje in čiščenje odpadne vode na območju vodonosnikov Ljubljansko polje in Barje, Dograditev kanalizacije v aglomeracijah MOL«; dogodek o izobraževanju in ozaveščanju glede zaščite pred tigrastimi komarji; osrednja čistilna akcija »Za lepšo Ljubljano«; skrb in urejanje zelenih in podobnih površin v naselju Nove Fužine in ostalih naseljih; drugo)

3. **Finančne zadeve** (seznanitev s poročilom o notranji reviziji v letu 2016 in Izjavo o oceni notranjega razvoja javnih financ ter samoocenitvenem vprašalnikom, register tveganj; seznanitev s poročilom o realizaciji FN za 2016. leto; obravnava IZVEDBENEGA načrta za 2017)

4. **Pobude krajanov in drugih** (Občanka…: zanemarjena površina med Toplarniško in Zaloško - prošnja za ponovno ukrepanje; Društvo vojnih invalidov: prošnja za sofinanciranje njihovih članov; SKALA: prošnja za ureditev športnega igrišča pri OŠ Nove Fužine,drugo)

5. **Predlogi, pobude, vprašanja članic in članov Sveta ČS**

Navzočih je bilo 12 članov Sveta. Opredeljenih je bilo 12 članov. Za predlagani dnevni red je glasovalo 12članov Sveta.

**DNEVNI RED 10. SEJE JE BIL SPREJET.**

Pred obravnavo 1. točke dnevnega reda se je pridružil g. Elvis Baltić.

**AD 1**

**Zapisniki sej Sveta ČS Moste**

Zapisnike so vsi vabljeni prejeli kot gradivo. Ga. Gogala je podala poročilo o zapisnikih. V razpravi je g. Horvat opozoril, da objava zapisnikov na spletni strani ČS Moste ni ažurna. Ga. Šivec je pojasnila, da so težave z objavo, saj je ravno prehodno obdobje, ko se postavlja nova spletna stran Mestne občine Ljubljana in da bodo zapisniki objavljeni takoj, ko bo mogoče.

Predlagan je bil

**SKLEP 1/10:**

**Svet ČS Moste potrjuje zapisnike: 8. redne, 9. redne, 12. izredne in 13. izredne seje**

Navzočih je bilo 13 članov Sveta. Opredeljenih je bilo 13 članov. Za predlagani sklep je glasovalo 13članov Sveta.

**SKLEP 1/10 JE BIL SPREJET.**

**AD 2**

**Varstvo okolja**

* *seznanitev s projektom »Odvajanje in čiščenje odpadne vode na območju vodonosnikov Ljubljansko polje in Barje, Dograditev kanalizacije v aglomeracijah MOL«*

Predsednica je povedala, da so glede aglomeracij obširnejše gradivo že prejeli po e-pošti dne 03. 03. 2017. Poudarila je, da je za ČS Moste pomembno, da se bo na Ulici Mire Miheličeve med prvimi uredilo kanalizacijo, nato kasneje še v severnem delu Studenca. Povedala je, da sta se predstavitve na MOL-u udeležila g. Bole in g. Zaplatil in ju povabila, da navzočim podata poročilo. G. Bole je podal poročilo in pomislek, da je postavljena zelo visoka cena priključka. Ker nadaljnje razprave ni bilo je bil predlagan

**SKLEP 2/10:**

**Svet ČS Moste se je seznanil s projektom »Odvajanje in čiščenje odpadne vode na območju vodonosnikov Ljubljansko polje in Barje, Dograditev kanalizacije v aglomeracijah MOL«**

Navzočih je bilo 13 članov Sveta. Opredeljenih je bilo 13 članov. Za predlagani sklep je glasovalo 13članov Sveta.

**SKLEP 2/10 JE BIL SPREJET.**

* *dogodek o izobraževanju in ozaveščanju glede zaščite pred tigrastimi komarji*

Predsednica je povedala, da bo dogodek potekal 09. maja na zunanji površini Tržnice Moste v vsakem vremenu, predvidoma od 10.00 do 18.00 ure, da je glavni nosilec izvedbe in organizacije dogodka Oddelek za varstvo okolja MU MOL. Medtem, ko bodo ČS, MPM in skavti iz Stega 5 Nove Fužine le pomagali pri izvedbi in obveščanju. Povedala je, da bo čez dva dni posvet na to temo in da bodo takrat dogovorjene vse podrobnosti. Članice in člane Sveta je prosila, da si rezervirajo datum v svojih koledarjih in da se dogodka udeležijo v skladu s svojimi fizičnimi in časovnimi možnostmi. Razprave ni bilo. Predlagan je bil

**SKLEP 3/10:**

**Svet ČS Moste se je seznanil z namero, da ČS Moste sodeluje pri dogodku o izobraževanju in ozaveščanju glede zaščite pred tigrastimi komarji 09. 05. 2017 na Tržnici Moste.**

Navzočih je bilo 13 članov Sveta. Opredeljenih je bilo 13 članov. Za predlagani sklep je glasovalo 13članov Sveta.

**SKLEP 3/10 JE BIL SPREJET.**

* *osrednja čistilna akcija »Za lepšo Ljubljano«*

Predsednica je članice in člane Sveta obvestila, da se akcija načrtuje v četrtek, 20. aprila s pričetkom ob 17.00 uri za krajane, za Svet, ki bo na izredni seji pa ob 16.00 uri, da se pripravi vse potrebno za akcijo. Povedala je, da se bo akcija, kot doslej, izvajala v vsakem vremenu na dveh lokacijah – na N. Fužinah in na Tržnici Moste. Delilo se bo (poleg vreč in rokavic) lončnice zlati cekin in namenske vrečke za pobiranje pasjih iztrebkov. Navzoče je obvestila, da potekajo dogovori z DSO in CAF, da bodo po zaključku akcije pripravili »palačinka party« kot lansko leto pred DSO Fužine. Na koncu je pojasnila, da bodo na lokaciji v Mostah letos pomagali pri izvedbi tudi mladi iz Mladinske postaje Moste. Razprave ni bilo. Predlagan je bil:

**SKLEP 4/10:**

**Svet ČS Moste bo imel osrednjo čistilno akcijo 20. aprila 2017, in sicer jo bo izvajal kot izredno sejo.**

Navzočih je bilo 13 članov Sveta. Opredeljenih je bilo 13 članov. Za predlagani sklep je glasovalo 13članov Sveta.

**SKLEP 4/10 JE BIL SPREJET.**

* *skrb in urejanje zelenih in podobnih površin v naselju Nove Fužine in ostalih naseljih*

Predsednica je prisotne obvestila, da bo imela ekipa za okolje, v zvezi z urejanjem okolja, posvet z OGDP MU MOL, da bo posvet v prostorih na Preglovem trgu 15 in da so ravno na današnji dan s strani OGDP MU MOL potrdili datum posveta, in sicer 05.04.2017. Prisotnim je predstavila teme za sestanke ter poudarila, da so bile prioritetne naloge uvedene pred 12. leti pa še vedno večina izmed predlogov s strani Svetov ČS Moste ni bila izvedena. Pohvalila je dosedanje sodelovanje z g. Petrom Skuškom (vodja Odseka za promet pri OGDP MU MOL), ki je bil realen in pošten ter za iskanje primernih rešitev.

**AD 3**

**Finančne zadeve**

* *seznanitev s poročilom o notranji reviziji v letu 2016 in Izjavo o oceni notranjega razvoja javnih financ ter samoocenitvenem vprašalnikom, register tveganj*

Predsednica je povedala, da je Služba za notranjo revizijo Mestne uprave Mestne občine Ljubljana opravila notranje revizije v vseh četrtnih skupnostih MOL in da ni bilo ugotovljenih nepravilnosti. Povedala je, da pa je SNR predlagala vsem predsednikom ČS, da Izjavo o oceni notranjega razvoja dopolnijo s tistimi področji, kjer so še tveganja, zato je izjava na zadnji strani dopolnjena z dvema alinejama (o možnosti odpovedi soorganizatorja našega dogodka ali prireditve ter možnost poškodb tako organizatorjev kot obiskovalcev) in da se register tveganj s tem dopolnilom ustrezno dopolni. Razprave ni bilo. Predlagan je bil

**SKLEP 5/10:**

**Svet ČS Moste se je seznanil s poročilom o notranji reviziji v letu 2016 in Izjavo o oceni notranjega razvoja javnih financ ter samoocenitvenem vprašalnikom, register tveganj se ustrezno ažurira.**

Navzočih je bilo 13 članov Sveta. Opredeljenih je bilo 13 članov. Za predlagani sklep je glasovalo 13članov Sveta.

**SKLEP 5/10 JE BIL SPREJET.**

* *seznanitev s poročilom o realizaciji FN za 2016. leto;*

Prisotni so poročilo prejeli z gradivom za sejo. Predsednica je komentirala, da so bila sredstva smotrno uporabljena za programe ČS Moste, ki so si jih zadali v lanskem letu. Razprave ni bilo. Predlagan je bil

**SKLEP 6/10:**

**Svet ČS Moste se je seznanil s poročilom o realizaciji FN za 2016. leto**

Navzočih je bilo 13 članov Sveta. Opredeljenih je bilo 13 članov. Za predlagani sklep je glasovalo 13članov Sveta.

**SKLEP 6/10 JE BIL SPREJET.**

* *obravnava IZVEDBENEGA načrta za 2017)*

Izvedbeni načrt za letošnje leto so prisotni prejeli kot gradivo oziroma kot delovni pripomoček na dom skupaj z vabilom. Predsednica je povedala, da temelji na Finančnem načrtu za 2017, ki ga je sprejel Mestni svet. K načrtu je bila priložena tudi fotokopija iz Proračuna MOL, kjer so opredeljene finance za ČS Moste. Predsednica je načrt na kratko povzela in prosila ga. Šivec za poročilo o stanju donacijskih sredstev. Prisotne je obvestila, da se bo, tako kot lansko leto, odpovedala znesku za povrnitev stroškov telefona v korist izvedbe programov ČS Moste in da je že napisala izjavo, da se jim odpoveduje. Prerazporeditev teh sredstev bo odredila v zadnji četrtini leta. Ravno tako bo, če bodo tako sklenili, odredila prerazporeditev ostanka sredstev iz sejnin.

V razpravi je bilo dogovorjeno, da se bodo pri izvedbi programa dela vezali na društva, zavode, ustanove iz okolja ČS Moste in na sodelovanje za uresničevanja programov MOL, oziroma na društva, zavode, ustanove, ki so od drugje, vendar je njihova dejavnost za ČS Moste in njene krajane vidno zaznana in prepoznavna ter koristna. Po razpravi je bil predlagan

**SKLEP 7/10:**

**Svet ČS Moste sprejema in potrjuje Izvedbeni načrt za 2017. leto. Ob tem se pooblašča predsednico in strokovno službo, da se pri izvajanju programa, dejavnosti, akcij, prireditev in podobno pri sodelovanju, soizvajanju nudi prednost društvom, organizacijam, zavodom, ipd., ki so registrirani v okolju ČS Moste ali pa so registrirani drugje, vendar je njihova dejavnost za ČS Moste in njene krajane vidno zaznana in prepoznavna.**

**Predsednico Sveta ČS Moste se pooblašča, da izvede oz. odobri potrebne finančne postopke, potrebne prerazporeditve sredstev v okviru razpoložljive mase sredstev oz. predlaga pristojnemu organu odprtje novih podkontov in v okviru vsebine finančnega načrta ČS Moste za leto 2017.**

Navzočih je bilo 13 članov Sveta. Opredeljenih je bilo 13 članov. Za predlagani sklep je glasovalo 13članov Sveta.

**SKLEP 7/10 JE BIL SPREJET.**

**AD 4**

**Pobude krajanov in drugih**

* *Občanka…: zanemarjena površina med Toplarniško in Zaloško - prošnja za ponovno ukrepanje*

Vlogo so prisotni dobili skupaj z vabilom kot gradivo. Predsednica je povedala, da gre za površine med Toplarniško in Zaloško, ki so večinoma v lasti drugih in ne MOLa. Predlagala je, da se ponovno obvesti vse pristojne inšpekcije in organe ter se jih zaprosi za ukrepanje, da se odpravi divja rastišča in odpadke. Po razpravi je bil predlagan

**SKLEP 8/10:**

**Svet ČS Moste ponovno vse pristojne inšpekcije in organe opozori in zaprosi za ukrepanje, da se uredi površina med Toplarniško in Zaloško.**

Navzočih je bilo 13 članov Sveta. Opredeljenih je bilo 13 članov. Za predlagani sklep je glasovalo 13članov Sveta.

**SKLEP 8/10 JE BIL SPREJET.**

* *Društvo vojnih invalidov: prošnja za sofinanciranje njihovih članov;*

Prošnjo so prisotni dobili domov skupaj z vabilom. Predsednica je pojasnila, da gre za društvo, ki ima sedež v ČS Center in da v zadnjih 16 letih z njim ČS Moste ni nič sodelovala in njihovega delovanja na območju ČS Moste ni bilo zaznati. Povedala je, da so vlogi priložili spisek 79 vojnih invalidov, od teh jih je 31 iz ČS Moste, da spisek vsebuje najmanj 3 že umrle vojne invalide in da jih je veliko, ki sploh niso vojni invalidi, ampak so pridruženi člani oz. simpatizerji. Poleg tega so na seznamu tudi tisti, ki so člani treh društev upokojencev v ČS Moste, ki jim ČS Moste že dve leti zapored pomaga v funkcionalni obliki (lani 95 starejšim, predlani 116). Povedala je, da je bila prošnja z istim spiskom poslana v najmanj 6 četrtnih skupnosti (Jarše, Polje, Golovec, Sostro, Posavje in k nam v Moste). Glede na sprejeti sklep 7/10 je predlagala, da se prošnji Društvu vojnih invalidov ne ugodi.

V razpravi je ga. Ključanin poudarila, da je v ČS Moste dovolj društev, ki bi jim lahko pomagali in da ne moremo še tistim, ki niso v ČS Moste. Po razpravi je bil predlagan

**SKLEP 9/10:**

**Prošnji Društva vojnih invalidov se ne ugodi, ker Svet ČS Moste nudi pomoč in prednost tistim društvom, organizacijam, zavodom, ipd., ki so registrirani v okolju ČS Moste ali pa so registrirani drugje, vendar je njihova dejavnost za ČS Moste in njene krajane vidno zaznana in prepoznavna. Na primeren način se ta sklep in obrazložitev sporoči Društvu vojnih invalidov.**

Navzočih je bilo 13 članov Sveta. Opredeljenih je bilo 13 članov. Za predlagani sklep je glasovalo 13članov Sveta.

**SKLEP 9/10 JE BIL SPREJET.**

* *SKALA: prošnja za ureditev športnega igrišča pri OŠ Nove Fužine*

Vlogo so navzoči prejeli na seji. Predsednica je povedala, da delovanje Skale poznajo in jo v okolju ČS Moste spremljajo že 20 let. Tudi s problematiko, ki jo opisujejo v prošnji, so ČS Moste v lanskem letu že seznanili. Mnenja je bila, da šola ne bo imela nič proti, da se omenjeno igrišče uredi za potrebe otrok in mladine, ki se druži na prostem pod okriljem in vodstvom Skale ter obvestila navzoče, da sta z opisano problematiko seznanjena tudi Oddelek za šport MU MOL in Zavod šport Ljubljana. Po razpravi je bil predlagan

**SKLEP 10/10:**

**Svet ČS Moste podaja Skali pozitivno mnenje in odobrava obnovitev »tartan« igrišča pri OŠ Nove Fužine za potrebe otrok in mladine, ki se druži na prostem pod okriljem Skale. Igrišče naj se obnovi in uredi, da ga bo možno zaklepati.**

Navzočih je bilo 13 članov Sveta. Opredeljenih je bilo 13 članov. Za predlagani sklep je glasovalo 13članov Sveta.

**SKLEP 10/10 JE BIL SPREJET.**

**AD 5**

**Predlogi, pobude, vprašanja članic in članov Sveta ČS**

* *ga. Ferenčak Marin: psi brez povodcev, pasji iztrebki vsepovsod*

Povedala je, da je kljub večletnim akcijam ČS Moste in razdeljevanjem vrečic za pobiranje pasjih iztrebkov, vse več kršiteljev, ki brezobzirno vodijo svoje pse na otroška igrišča, poleg tega pa so določeni psi brez povodca. Predlagan je bil

**SKLEP 11/10:**

**Svet ČS Moste inšpektorat MOL in Mestno redarstvo MOL zaprosi za ukrepanje zoper lastnike psov brez povodcev in tiste, ki ne pobirajo za njimi iztrebkov.**

Navzočih je bilo 13 članov Sveta. Opredeljenih je bilo 13 članov. Za predlagani sklep je glasovalo 13članov Sveta.

**SKLEP 11/10 JE BIL SPREJET.**

* *ga.Mojca Jager in g. Mitja Zaplatil: nedovoljeno parkiranje na otroških igriščih*

Povedala sta, da se zlasti v zadnjem času pojavlja parkiranje na otroškem igrišču Chengdujska 34 in Rusjanov trg 6. Dogovorili so se, da pošljeta slike stanja v pisarni ČS Moste. Predlagan je bil

**SKLEP 12/10:**

**Svet ČS Moste Mestno redarstvo MOL zaprosi za ukrepanje zoper voznike, ki parkirajo na otroških igriščih, zlasti na otroškem igrišču Chengdujska 34 in Rusjanov trg 6.**

Navzočih je bilo 13 članov Sveta. Opredeljenih je bilo 13 članov. Za predlagani sklep je glasovalo 13članov Sveta.

**SKLEP 12/10 JE BIL SPREJET.**

Pripravila:

*Barbara Šivec Stanislava Marija Ferenčak Marin*

Koordinatorka VII predsednica Sveta Četrtne skupnosti Moste

Mestne občine Ljubljana